UNIVERSITATEA “ŞTEFAN CEL MARE” DIN SUCEAVA

FACULTATEA DE INGINERIE ELECTRICĂ, ELECTRONICĂ ȘI CALCULATOARE

**DISCIPLINE OPŢIONALE ŞI FACULTATIVE**

**pentru anul universitar 2020/2021**

Conform Procedurii privind alegerea disciplinelor opționale/facultative, aprobate prin Hotărârea Senatului USV nr. 86/18.07.2014, **studenții trebuie să opteze în scris** pentru disciplinele opționale și facultative pe care doresc să le urmeze în anul de studiu următor, completând un tabel nominal.

Date fiind condițiile actuale, pentru disciplinele opționale și facultative pe care doresc să le urmeze în anul de studiu următor, 2020/2021, studenții vor transmite șefului de grupă/semigrupă

un e-mail în acest sens (până la data de 18 iunie 2020), după consultarea pachetelor cu discipline opţionale şi a disciplinelor facultative din planurile de învățământ postate pe pagina web a facultatii sau la adresa <http://www.eed.usv.ro/~elena/Discipline_Optionale/>

Din fiecare pachet de discipline opţionale, studentul va opta pentru o disciplină. În cazul disciplinelor opţionale, dacă studenţii nu-şi exprimă opţiunea vor fi repartizaţi din oficiu. Disciplinele facultative se studiază în regim cu taxă. Taxa pentru disciplinele facultative este: taxa de şcolarizare aferentă anului în care se regăseşte disciplina / 60 x nr. credite

Şeful de grupă/semigrupă va centraliza opţiunile studenţilor în Tabelul nominal primit de la secretariat.

Tabelele nominale cu opţiunile studenţilor (care vor avea ataşate e-mail-urile primite) vor fi trimise pe email la secretariatul de facultate.